A fejkendőreform miatt tüntetnek a törökök
A török parlament illetékes bizottsága jóváhagyta az egyetemi fejkendőviselés tilalmát rögzítő rendelkezés feloldásához szükséges alkotmánymódosítást. Ezrek vonultak szombaton az utcára a török fővárosban, hogy kifejezzék szembenállásukat egy törvénymódosítással szemben.
“Törökország világi állam, és az is marad”, “A kormány mondjon le!”, Mindnyájan Atatürk katonái vagyunk” – ilyen és hasonló jelszavak alatt vonult mintegy 30 ezer ember, köztük igen sok nő az Ankara központjában álló Atatürk-mauzóleumhoz. A menet résztvevői között sokan nemzeti zászlókat és Atatürk-portrékat emeltek a magasba. A felvonulást szervező 35 párt és mozgalom attól tart, hogy a fejkendő “rehabilitálása” az iszlám szigorúbb válfajának előhírnöke lehet Törökországban.

A döntés az alkotmányügyi bizottság péntek esti ülésén született meg. Cemil
Cicek miniszterelnök-helyettes sietve leszögezte, hogy a fejkendővel
kapcsolatos álláspont nem jelenti a világi alkotmányos rend megkérdőjelezését.
Az ankarai törvényhozás a jövő héten szavaz az alkotmány módosításáról. A
fejkendőviselet egyetemi tilalmának feloldását a kormányzó Igazság és Haladás
Pártja (AKP) és az ellenzéki Nemzeti Cselekvés Pártja (MHP) közösen
kezdeményezte.

A másik ellenzéki párt, a Köztársasági Néppárt (CHP), a hadsereg vezetése és a
felsőoktatási intézmények rektorai ádázul ellenzik a fejkendő hordásának
engedélyezését az egyetemeken, főiskolákon. Azzal érvelnek, hogy ez
veszélyeztetné Törökország alkotmányos rendjét (amely vallás és állam
szétválasztásán alapul), és előmozdítaná a felszín alatt zajló iszlamizálódást.

Törökországnak az
Európai Unióhoz való csatlakozás érdekében, az ehhez kötődő reformok részeként
kell feloldania a fejkendőviselés egyetemi tilalmát – jelentette ki szombaton
az ország külügyminisztere. A liberális politikusnak számító Ali Babacan
ankarai sajtóértekezletén úgy fogalmazott, hogy a tervezett alkotmánymódosítás
része azoknak a politikai reformoknak, amelyek előkészítik a stratégiai cél, az
EU-tagság elérését. Egyúttal hangot adott annak a nézetének, hogy a fejkendő
körüli felhajtás és a növekvő feszültség árt Törökország imázsának.

“Törökország világi állam, és az is marad”, “A kormány mondjon
le!”, Mindnyájan Atatürk katonái vagyunk” – ilyen és hasonló
jelszavak alatt vonult mintegy 30 ezer ember, köztük igen sok nő az Ankara
központjában álló Atatürk-mauzóleumhoz. A menet résztvevői között sokan nemzeti
zászlókat és Atatürk-portrékat emeltek a magasba. A felvonulást szervező 35
párt és mozgalom attól tart, hogy a fejkendő “rehabilitálása” az
iszlám szigorúbb válfajának előhírnöke lehet Törökországban.

Törökországban különbséget tesznek az áll alatt megkötött
egyszerű (Kelet-Európában is használatos) fejkendő (basörtüsü) és a szorosabbra
kötött, a nyakat és a hajat is elfedő iszlám kendő (türban) között. A világi
rendet féltők szemében főként az utóbbi számít egyfajta politikai-vallási
beállítottság kifejezőjének.
külföld